Reserwebank: 'Pen is uit handgranaat getrek' - Ekonomie - Republikein
Spotprent vir 14 Augustus 2019
Monday, August 19th, 20:29:41
Reserwebank: 'Pen is uit handgranaat getrek'
'Fasades van doelwitte'
14 June 2019 | Ekonomie
William Horne – As dit by die geloofwaardigheid van pres. Cyril Ramaphosa se regering kom, is die rusie oor die Reserwebank 'n "handgranaat waarvan die pennetjie uitgetrek" is.
Selfs al slaag hy daarin om interne weersprekings oor die monetêre beleid vanuit die ANC te keer, is dit onseker hoe dié vraagstuk op lang termyn gaan eindig.
Só reken Peter Attard Montalto, Intellidex se hoof van kapitaalmarknavorsing, in sy jongste verslag wat die droewige pad vorentoe vir Suid-Afrika uiteensit.
"Ramaphoria 2.0 is dood voordat dit eens begin het," sê Montalto.
Hy sê dit blyk markte het vergeet dat politieke speletjies nie ná die verkiesing tot 'n einde sal kom nie.
"Daar sou altyd 'n teenreaksie teen Ramaphosa se oorwinning wees.
"Markte het ook blykbaar verwag dat vraagstukke soos die Reserwebank en grondonteiening eenkant toe geskuif sou word, maar dit gaan nie die uiteinde wees nie."
Ander beleidsprobleme op 'n lang lys waaroor 'n herrie steeds verwag kan word, sluit in Nasionale Gesondheidsversekering, die beoogde wetgewing wat aan pensioenfondse gaan voorskryf dat hulle in ontwikkelingsprojekte moet belê, en die herstrukturering van Eskom.
Montalto sê Ramaphosa, Tito Mboweni, minister van finansies, en die Reserwebank self probeer nog hard om meer linksgesinde beleidskeuses te keer.
Volgens hom kan hulle dalk wel van die grootste afwykende beleidsrigtings voorkom wat van "Zuma-faksies", die SAKP en individue soos Ace Magashule afkomstig is.
Maar hy waarsku ook dat hervorming nie eintlik moontlik is in so 'n omgewing nie, en dat selfs net gerugte dat die Reserwebank se mandaat of onafhanklikheid gewysig gaan word, die min planne wat Ramaphosa nog het om die ekonomie te stimuleer in die wiele kan ry.
Nou bly net "fasades van doelwitte" oor.
" 'n Kernprobleem is egter dat ons dink dat maklike maniere uit dié gemors nou ál is waarna nog gekyk word, eerder as enige meer fundamentele verskuiwing in denke," sê Montalto.
"Ons glo dat die argument oor kwantitatiewe verruiming nie van nêrens af skielik kop uitgesteek het nie, maar dit word al maande in sommige dele van die regering bespreek en deur die SAKP gedryf."
"Daar is egter 'n breër strategiese vraag op die spel, veral ná die afgelope week: Verstaan die president en diegene om hom die belangrikheid van sekere vraagstukke, soos die Reserwebank se onafhanklikheid, wat ernstige uitvalrisiko kan veroorsaak, of nié?
"Tot dusver is die antwoord 'nee' ". – Netwerk24
NIDA antwoord voor parlementêre staande komitee
NIDA, die nywerheidsontwikkeling agentskap wat die vorige NDC- en ODC-organisasies oorgeneem het, antwoord voor die parlementere staande kommittee op openbare rekeninge. Aan die woord is...
Windhoek se beursie leeg
Denver Kisting – Die verlies van die Windhoekse stadsraad (CoW) vir sy 2018-boekjaar is 'n kortkop duskant 'n miljard – meer as N$814,4 miljoen.Dié bedrag...
Man sterf in bootbrand
20 ure gelede | Ongelukke
'n Brand wat Saterdagoggend op die Ocean Tide-stokvisboot ontstaan het, het die lewe van 'n man geëis, het die polisie gister bevestig. Die boot was...
Kalahariwoestyn II skop skiet-skiet af
20 ure gelede | Polisie
Leandrea Louw op Walvisbaai – Twee sake van poging tot moord is die afgelope naweek langs die kus aanhangig gemaak.Dié sake hou verband met die...
Henties hou weer dié fees
Die organiseerders van die Hentiesfees sê vanjaar sal daar nog meer besoekers by die geleent­heid as vorige jare wees. Op 23 en 24 Augustus gaan...
Weer, Maandag 19 Augustus 2019
BINNELAND: Gedeeltelik bewolk en warm in die Verre Suide. Elders sal dit sonnig en warm tot baie warm met winderige toestande wees.KUS: Gedeeltelik bewolk en...
Nida moet sê oor groot geld
Augetto Graig – Die soeklig val vanmiddag op die geldsake van die enorme agentskap vir nywerheidsontwikkeling in Namibië (Nida) wat in beheer van sowat N$2...
Opposisie: Verwyder Katrina
Catherine Sasman – Die jeugliga van die Popular Democratic Movement (PDMYL) het 'n beroep gedoen dat die veroordeelde oudgoewerneur van die Hardapstreek en oudminister van...